పాజిటివ్ టాక్ తెచ్చుకున్న కొత్త సినిమా అనుకున్న లక్ష్యాలను అందుకుంటుందా అనే అంశం టాలీవుడ్లో ఆసక్తి రేపుతోంది. అన్నీ అనుకున్నట్టు జరిగితే వారాంతానికి స్టార్ హీరో సినిమా వంద కోట్లు కొల్లగొట్టడం ఖాయమని వార్తలు వినిపిస్తున్నాయి.ఎన్టీఆర్ రెమ్యూనరేషన్ను మినహాయిస్తే 'జై లవకుశ' సినిమా బడ్జెట్ 26 కోట్లు మాత్రమే అని చాలా రోజులుగా టాక్ వినిపిస్తోంది. అయితే సినిమా మాత్రం విడుదలకు ముందే వంద కోట్లకుపైగా బిజినెస్ చేసింది. దీంతో ఈ సినిమా వంద కోట్ల వసూళ్లను సాధించి డిస్ట్రిబ్యూటర్లను గట్టెక్కిస్తుందా అనే అంశం ఆసక్తి రేపుతోంది. అయితే సినిమాకు కాస్త పాజిటివ్ టాక్ రావడంతో ఈ నయా మూవీ వంద కోట్ల వసూళ్లను సాధించడం ఖాయమని ట్రేడ్ వర్గాలు అంచనా వేస్తున్నాయి.శుక్రవారానికి బదులుగా గురువారమే ప్రేక్షకుల ముందుకు వచ్చిన 'జై లవకుశ' ఈ వారాంతానికి వంద కోట్ల వసూళ్లు సాధించే అవకాశం ఉందని ఊహాగానాలు వినిపిస్తున్నాయి. అదే జరిగితే ఈ సినిమా డిస్ట్రిబ్యూటర్లు ఎంతోకొంత సేఫ్ సైడ్లోకి వచ్చినట్టే అని టాక్ వినిపిస్తోంది. ఇదిలా ఉంటే ఈ సినిమాకు తెలుగునాట బాగా ప్రచారం కల్పించిన హీరో ఎన్టీఆర్ ఓవర్సీస్లోనూ ఈ నయా మూవీని ప్రమోట్ చేయాలనే ఆలోచనతో ఉన్నాడని ప్రచారం జరుగుతోంది. 'జై లవకుశ' సినిమా అమెరికాలో 189 లొకేషన్లలో విడుదలైంది.ఈ సినిమా అక్కడ కనీసం మూడు వారాలు ఆడితేనే సేఫ్ జోన్లోకి వెళుతుందని టాక్. దీంతో 'జై లవకుశ' ప్రమోషన్ కోసం యూఎస్ వెళ్లాలని ఎన్టీఆర్ నిర్ణయించుకున్నాడని, కుటుంబ సమేతంగా త్వరలోనే అక్కడికి వెళ్లబోతున్నాడని తెలుస్తోంది. మరోవైపు అమెరికాలో మహేశ్ బాబు సినిమాలకు క్రేజ్ ఎక్కువగా ఉంటుంది కాబట్టి దాన్ని తట్టుకునేందుకు యంగ్ టైగర్ ఈ రకమైన ప్లాన్ చేశాడనే గుసగుసలు కూడా వినిపిస్తున్నాయి.
pajitive tack tecchukunna kotta sinima anukunna lakshyaalanu andukuntundaa ane amsam talivudlo aasakti reputondi. annee anukunnattu jarigithe vaaraantaaniki star heero sinima vanda kotlu kollagottadam khayamani vaartalu vinipistunnaayi.ntr remunerationnu minahaayisthe 'jai lavakusa' sinima budget 26 kotlu matrame ani chala rojulugaa tack vinipistondi. ayithe sinima maatram vidudalaku munde vanda kotlakupaigaa bijines chesindi. deentho ee sinima vanda kotla vasoollanu saadhinchi distributorlanu gattekkistunda ane amsam aasakti reputondi. ayithe sinimaaku kaasta pajitive tack raavadamtho ee nayaa moovee vanda kotla vasoollanu saadhinchadam khayamani trade vargaalu anchana vestunnayi.sukravaaraaniki badulugaa guruvarame prekshakula munduku vachina 'jai lavakusa' ee vaaraantaaniki vanda kotla vasoollu saadhinche avakaasam undani oohaagaanaalu vinipistunnaayi. adhe jarigithe ee sinima distributerlu entokonta sef saidloki vachinatte ani tack vinipistondi. idila unte ee sinimaaku telugunaata baga prachaaram kalpinchina heero ntr ovarseesloonuu ee nayaa mooveeni pramot cheyalane aalochanatho unnaadani prachaaram jarugutondi. 'jai lavakusa' sinima americalo 189 lokeshanlalo vidudalaindi.ee sinima akkada kaneesam moodu vaaraalu aadithene sef jonloki velutundani tack. deentho 'jai lavakusa' pramoshan kosam us vellaalani ntr nirnayinchukunnaadani, kutumba sametamgaa twaralone akkadiki vellabotunnadani telustondi. marovaipu americalo mahesh baabu sinimaalaku crage ekkuvagaa untundi kabatti daanni tattukunenduku yang tiger ee rakamaina plan chesadane gusagusalu kuudaa vinipistunnaayi.